# Alfa Romeo

### Wikipedia

Alfa Romeo on italialainen autovalmistaja. Alkuaan autoissa oli nimenä ALFA (Anonima Lombarda Fabbrica Automobili). Alfa Romeo tunnetaan nopeista ja ajettavuudeltaan hyvistä perheautoista.

## [muokkaa] Historia

Alfa Romeo -nimellä nykyään tunnettu merkki perustettiin 1907 Napoliin valmistamaan ranskalaisperäisiä Darracq-merkkisiä autoja myytäväksi Italiassa. Yhtiö ei ollut menestynyt erityisen hyvin, joten italialaiset sijoittajat ottivat haltuunsa yrityksen, jolle annettiin myös uusi nimi A.L.F.A. ja uusi tehdas perustettiin Il Portello -kaupungin laitamille. Ensimmäinen tuotantoauto (1910) oli Giuseppe Merosin suunnittelema 24 HP. Alkuun kauppa kävi hyvin, mutta ensimmäinen maailmansota pysäytti autojen valmistuksen. Vuonna 1916 Nicola Romeo otti yhtiön johtoonsa, ja 1918 hän osti koko yhtiön. Sodan ajan yhtiö valmisti sotatarviketuotteita kuten generaattoreita ja lentokonemoottoreita. Sodan loputtua merkiksi vaihtui Alfa Romeo.

Merosi korvattiin 1923 Vittorio Janolla. Enzo Ferrari oli tuona vuonna jo Alfalla kilpakuskina. Janon suunnittelema ensimmäinen Alfa oli kilpa-auto P2, jossa oli mm. DOHC-rakenne moottorissa. Auto voittikin ensimmäisen maailmanmestaruuden vuonna 1925. P2:sen moottorin pohjalta Jano suunnitteli sarjan 4-, 6- ja 8-sylinterisiä moottoreita, joille oli tunnusomaista kevytmetallirakenne, puolipallon muotoiset palotilat (hemi), tulpat keskellä, kaksi riviä yläpuolisia venttiilejä ja yleensä myös kaksi yläpuolista nokka-akselia.

Yhtiö ajautui valtion omistukseen vuoden 1929 tietämissä, ja 1934 yhtiö sulautettiin fasistihallituksen muodostamaan eri yhtiöistä koostuvaan yksikköön Instituto di Riconstruzzione Industrialeen (IRI) yli 50 vuoden ajaksi. Koko 1930-luvun yhtiön autot osallistuivat ahkerasti kilpa-autoiluun, kunnes toinen maailmansota keskeytti jälleen autojen valmistuksen. Sodan aikana tehdas valmisti mm. moottoreita asevoimien tarpeisiin. Tehdas vaurioitui pahasti liittoutuneiden pommituksessa. Sodan loputtua tuotanto aloitettiin hiljalleen uudelleen ja menestyksekkäästi: vuonna 1950 Alfa voitti F1 mestaruuden tipo 158 Alfetta mallilla (Giuseppe Farina) ja 1951 tipo 159:lla (Juan Manuel Fangio). 1950-luku oli suurta kasvun aikaa, ja kaksi uutta tehdasta perustettiin: ensimmäinen Areseen, Pohjois-Milanoon 1960-luvun alussa ja toinen Pomigliano d’Arcoon 1970-luvun alussa.

Alfa Romeo ajautui 1987 mammuttimaiselle Fiat-yhtymälle, joka jo hallitsi Italian autoteollisuutta. Kovaa kilpailua Alfa Romeon ostosta kävi tuolloin myös Ford. Omistajanvaihdoksen jälkeen Alfat muuttuivat pikkuhiljaa etuvetoisiksi, ja viimeiseksi takavetomalliksi jäi Alfa Romeo 75 (=75-vuotisjuhlamalli). Alfojen myynti lopettiin Yhdysvalloissa 1994. Nykyään Alfa Romeo tekee taas uutta tulemista malleilla GT, 159, 147 ja 166, ja neliveto on taas palaamassa kuvioihin. Vuonna 1998 Alfa Romeo 156 valittiin Euroopassa vuoden autoksi.

Viimeiset Alfan legendaarisella V6-moottorilla varustetut autot ovat myynnissä vuonna 2005. Alfa Romeo ottaa autoissaan käyttöön General Motorsin V6-moottorit, kuten Saab jo aiemmin teki. Alfan oma V6 on ääneltään ja luonteeltaan ainutlaatuinen. Muun muassa Tekniikan Maailma kehui Alfan ääniä jäljittelemättömiksi.

Alfa Romeoihin liittyy myös paljon kerhotoimintaa ja autonomistajien vahvaa yhteishenkeä. Suomessa toimii kaksi aktiivista kerhoa AREF ja CARF, jotka järjestävät rata-ajoa ja tapaamisia. Alfa Romeojen kuljettajien perinteisiin kuuluu myös toistensa tervehtiminen, kuten esim. karavaanareilla. Etenkin vanhat Alfat ovat arvostettuja harrastajapiireissä, ja monen mielestä viimeinen takavetomalli 75 on viimeinen aito Alfa, mutta myös uudet Alfat voivat olla mukana kerhotoiminnassa.

Perustamisestaan lähtien yhtiö on ollut aktiivisesti mukana autourheilussa. Se on ollut mukana muun muassa F1-merkkinä 1950–1951 ja vetäytyi sen jälkeen kun autot muuttuivat F2 mallisiksi. Formula 1 -sarjaan Alfa palasi takaisin vuonna 1976 moottoritoimittajana Brabhamille ja itse valmistajana kesken kautta 1979, kunnes lopetti jälleen 1985. Viimeisen kerran Alfan moottoreita käytettiin Formula-1-sarjassa Osella-tallin autossa kaudella 1988. Vuosina 1989–1991 se toimitti moottoreita myös Indy Car-sarjaan. Euroopan vakioautosarjoissa on tullut myös menestystä.

## [muokkaa] Suomessa myytävät mallit (päivitetty 12.11.2006)

- Alfa Romeo 147
- Alfa Romeo GT
- Alfa Romeo 159
- Alfa Romeo 159 Sportwagon
- Alfa Romeo Brera

## [muokkaa] Mallit

Alfa Romeo GT

- Alfa Romeo 24HP
- Alfa Romeo 40-60HP
- Alfa Romeo RL
- Alfa Romeo RM
- Alfa Romeo 6C
- Alfa Romeo 8C
- Alfa Romeo 33
- Alfa Romeo 75
- Alfa Romeo 90
- Alfa Romeo 145
- Alfa Romeo 146
- Alfa Romeo 147
- Alfa Romeo 149
- Alfa Romeo 155
- Alfa Romeo 156
- Alfa Romeo 159
- Alfa Romeo 164
- Alfa Romeo 166
- Alfa Romeo 169
- Alfa Romeo Arna
- Alfa Romeo Alfa 6
- Alfa Romeo Alfasud
- Alfa Romeo Alfetta
- Alfa Romeo Brera
- Alfa Romeo Giulia
- Alfa Romeo Giulietta
- Alfa Romeo GT
- Alfa Romeo GTA
- Alfa Romeo GTV
- Alfa Romeo Montreal
- Alfa Romeo RZ/SZ
- Alfa Romeo Spider

## [muokkaa] Merkittävimmät saavutukset autokilpailuissa

- Italian vakioautojen mestaruus 1992
- Saksan vakioautosarjan mestaruus "DTM" vuonna 1993
- Englannin vakioautosarjan mestaruus 1994
- Espanjan vakioautosarjan mestaruus vuosina 1994 ja 1995
- Italian vakiosautosarjan mestaruus 1998 ja 1999
- Euroopan vakioautosarjan mestaruus (STC) 2000
- Euroopan vakioautosarjan mestaruus (FIA) mestaruus 2001, 2002 ja 2003
- 86 Grand Prix voittoa
- 11 Mille Miglia kilpailua
- 9 Targa Florio kilpailua
- 4 Le Mansin 24-tunnin ajoa 1931-1934
- 2 Formula-1-sarjan mestaruutta 1950 ja 1951
- 3 Urheiluautojen maailmanmestaruutta 1925, 1975 ja 1977

Alfa Romeo 6C vuodelta 1930 | Alfa Romeo 8C 2900 Mille Miglia vuodelta 1938 | Alfa Romeo 1300GT vuodelta 1972 | Alfa Romeo 156 Sport Wagon

## [muokkaa] Katso myös

- Alfa Romeo (formulatalli)

## [muokkaa] Aiheesta muualla

- http://www.alfabbs.fi/
- http://www.alfaromeo.fi/
- http://www.alfaromeo.com/
- http://www.autowiki.fi/index.php/Alfa_Romeo
- http://www.alfa159.com
- http://www.brera.alfaromeo.com/
- http://www.italiaspeed.com/

Wikimedia Commonsissa on lisää materiaalia aiheesta Alfa Romeo.
Haettu osoitteesta http://fi.wikipedia.org../../../a/l/f/Alfa_Romeo_4222.html

Luokka: Alfa Romeo

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Afrikaans
- Bahasa Indonesia
- Català
- Česky
- Dansk
- Deutsch
- Ελληνικά
- English
- Español
- Français
- Galego
- Hrvatski
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Português
- Русский
- Svenska
- ไทย
- Türkçe
- Українська
- 中文